मोरिससविरुद्ध १ गोल गर्दै नेपालको अग्रता
दशरथ रंगशालामा जारी नेपाल र मोरिससबीचको अन्तर्राष्ट्रिय मैत्रीपूर्ण फुटबलमा नेपालले मोरिससलाई १ गोल गर्दै अग्रता लिएको छ । पहिलो हाफमा दुई वटा अवसर सदुपयोग गर्न नसकेको नेपाली टोलीले दोस्रो हाफ सुरु भएको केही बेरमै एक गोल गरेको हो ।
काठमाडौँ — दशरथ रंगशालामा जारी नेपाल र मोरिससबीचको अन्तर्राष्ट्रिय मैत्रीपूर्ण फुटबलमा नेपालले मोरिससलाई १ गोल गर्दै अग्रता लिएको छ । पहिलो हाफमा दुई वटा अवसर सदुपयोग गर्न नसकेको नेपाली टोलीले दोस्रो हाफ सुरु भएको केही बेरमै एक गोल गरेको हो ।खेलको ५५ औं मिनेटमा सुमन लामाले दिएको पासमा विमल घर्तीमगरले गोल गरेका हुन् । कोरोना महामारीका बावजुद शनिबार रंगशालामा नेपाली खेलप्रेमीहरूको उल्लेख्य उपस्थिति थियो । कोरोना संक्रमण जोखिमका कारण दशरथ रंगशालामा एकतिहाइ (करिब ५ हजार) दर्शकहरूलाई मात्रै प्रवेश अनुमति दिइएको थियो।गत अक्टोबर १६ मा भारतविरूद्धको फाइनल खेलेपछि नेपाली टिम पहिलो पटक मैदान उत्रिएको हो। मोरिसस भने दुई वर्षपछि अन्तर्राष्ट्रिय खेलका लागि उत्रिएको हो ।